અમેરિકી ફેડરલ રિઝર્વે વ્યાજના દરમાં ૦.૨૫ ટકાનો અપેક્ષા મુજબનો વધારો કરવાનો નિર્ણય કરતાં આજે એશિયાના મોટાં ભાગનાં શેરબજાર રેડ ઝોનમાં ખૂલ્યાં હતાં. હેંગસેંગ ઇન્ડેક્સ ૩૭૦ પોઇન્ટ તૂટ્યો હતો. એ જ પ્રમાણે જાપાનનો નિક્કી ઇન્ડેક્સ ૧૯ પોઇન્ટ તૂટ્યો હતો. શાંઘાઈ શેરબજાર ઇન્ડેક્સમાં પણ ઘટાડાની ચાલ નોંધાઇ હતી. એ જ પ્રમાણે તાઈવાન અને દક્ષિણ કોરિયાનાં કોસ્પી શેરબજાર ઇન્ડેક્સમાં પણ ૨૦ પોઇન્ટ સુધીનો ઘટાડો નોંધાયો હતો.